# KRITERIJI VREDNOVANJA

HRVATSKI JEZIK – Osnovna škola „Mijat Stojanović“, Babina Greda

Danijela Miškulin, Martina Rohaček; šk.g. 2023./2024.

| **Ocjena** | **Obrazloženje** | **Elementi vrednovanja** |
| --- | --- | --- |
| **dovoljan (2)** | nepotpuno, površno i  s pogreškama, izneseno znanje slabo je povezano | * Učitelj/učiteljica mu pomaže kod odgovaranja postavljajući pomoćna pitanja na koja učenik uvijek ne odgovara sigurno. * U izražavanju je nesamostalan i radi formalne pogreške. * Pri odgovaranju potreban je veći broj potpitanja i usmjeravanja prema točnom odgovoru. * Nabraja faze nekog procesa, ali ne može ga samostalno opisati i izvesti zaključke. * Čak i uz pomoć učitelja/učiteljice slabo i nesigurno primjenjuje znanje. * U analizi grafičkih i slikovnih priloga uočavaju se pogreške. * Površno i djelomično uočava osnovne procese. * Rijetko izražava vlastito mišljenje. * Slabo se služi dodatnim izvorima znanja i teško procjenjuje točnost ili relevantnost u dodatnoj literaturi. * Djelomično točno prikazuje rezultate istraživanja, a tumačenja rezultata su jako manjkava. * Pri provođenju istraživanja treba kontinuiranu pomoć, ali se trudi primijeniti osnovna pravila. |
| **dobar (3)** | djelomično logično  i uvjerljivo | * Vlada osnovnim sadržajima propisanim ishodima predmetnog kurikuluma i međupredmetnim očekivanjima. * U primjeni i povezivanju činjenica ne pokazuje sigurnost i samostalnost (nema bitnih pogrešaka pri izlaganju činjenica; potrebna su i potpitanja učitelja/učiteljice, osobito kad se radi o povezivanju materijala; ne zna smisleno i bez učiteljeve pomoći izložiti obrađene sadržaje učenja). * Nesiguran je u objašnjavanju uzročno-posljedičnih veza. * U rješavanju problemskih zadataka i prikazivanju međuodnosa treba pomoć učitelj/učiteljice. * Razumije osnovne obrađene programske sadržaje, ali ih ne primjenjuje u novoj situaciji niti potkrepljuje vlastitim primjerima. * Uz pomoć učitelja/učiteljice djelomično donosi zaključke pri analizi procesa i pojava. * Nedovoljno samostalno izvodi praktične radove. * Nedovoljno samostalno provodi istraživanje i primjenjuje usvojeno teorijsko znanje. * Vidljivi su propusti u opažanju, a u raspravama sudjeluje samo povremeno. * Prikazivanje i argumentacija rezultata nije dovoljno precizna te treba pomoć učitelja/učiteljice. * Uz pomoć prepoznaje ili postavlja istraživačka pitanja i služi se dodatnom literaturom. |
| **vrlo dobar (4)** | točno, logično, temeljito i s razumijevanjem (izlaganje sigurno bez poštapalica) | * Sigurno i solidno vlada ishodima predmetnoga kurikula i međupredmetnih očekivanja uz praktičnu primjenu, ali ima nedostataka u povezivanju detalja i činjenica (nedostatke u povezivanju činjenica ispravlja na napomenu /učiteljice). * Uspješno objašnjava naučeno. Služi se usvojenim znanjem i navodi vlastite primjere te logično obrazlaže ono o čemu govori uz rijetke poticaje ili pomoć učitelja/učiteljice. * Povezuje naučene nastavne sadržaje sa svakodnevnim životom. * Uglavnom samostalno rješava problemske zadatke. * Uspješno primjenjuje stečena znanja. * Gotovo uvijek primjenjuje znanja, sposobnosti i vještine u istraživanjima. * U provođenju istraživanja u potpunosti slijedi zadane etape uz manju pomoć u formuliranju istraživačkog pitanja. * Samostalno prikazuje rezultate istraživanja, analizira ih, izvodi zaključke i prezentira rezultate rada. * Uspješno samostalno opaža te često sudjeluje u raspravama i interpretacijama. * Samostalno odabire odgovarajuću literaturu i njome se služi. |
| **odličan (5)** | izrazito točno, logično, temeljito, opširno, argumentirano | * Usvojeno znanje primjenjuje u novim situacijama i na složenijim primjerima. * Uspješno primjenjuje stečeno znanje te povezuje sa srodnim sadržajima učenja drugih predmeta. * Samostalno rješava najsloženije problemske zadatke. * Samostalno uočava i tumači uzročno-posljedične veze i međuodnose navodeći vlastite primjere. * Naročito se ističe u diskusijama, praktičnim vježbama (grafikonima, mapama, prezentacijama, digitalnim materijalima). * Samostalno osmišljava praktične radove te pokazuje originalnost i kreativnost u njihovu izvođenju. * Samostalno postavlja istraživačka pitanja i na temelju njih osmišljava istraživanje, a rezultate rada kreativno prikazuje i argumentira uočavajući povezanost promatranih promjena s usvojenim nastavnim sadržajima i svakodnevnim životom. * Redovito sudjeluje u raspravama i interpretacijama. * Uspješno se služi dodatnom literaturom i izvorima te procjenjuje točnost podataka u dodatnoj literaturi. * Samostalno izvodi zaključke i uočava uzročno-posljedične veze i procese. |

* Važan su dio vrednovanja i **bilješke** kojima se prati rad, ali i napredovanje učenika te njegov odnos prema radu. Osim bilježaka koje pokazuju kakav je odnos učenika prema radu, najvažniji su dio povratne informacije kao dio **vrednovanja za učenje i kao učenje**. Osim bilješki u imeniku važan su dio vrednovanja i **rubrike za samovrednovanje i vršnjačko vrednovanje te različite liste procjena, izlazne kartice i sl.** koje se nalaze u materijalima učenika kao i **usmeno formativno vrednovanje** koje je važna povratna informacija za učenika u procesu poučavanja i učenja.
* Ocjene iz sva tri elementa vrednovanja jednako su vrijedne u formiranju **zaključne ocjene koja ne mora biti aritmetička sredina svih ocjena**. Za pozitivnu zaključnu ocjenu potrebno je imati pozitivne ocjene iz svih triju elemenata, tj. svaka negativna ocjena treba biti ispravljena.
* Za pozitivnu ocjenu iz **književnih djela za cjelovito čitanje** učenik treba imati četiri pozitivne ocjene od ukupno osam naslova. Pozitivna ocjena iz provjere pročitanosti i razumijevanja književnog djela uvjet je za višu ocjenu koju je moguće postići kreativnom aktivnosti. Da bi se ostvarila viša ocjena, kreativna aktivnost treba biti u cijelosti odrađena – kreativna, ispunjene sve sastavnice koje su dobivene u uputama i primijenjene sve sastavnice u izradi aktivnosti. Radovi koji su prepisani s interneta ili iz nekog drugog izvora vrednuju se negativnom ocjenom.
* Za pozitivnu ocjenu iz književnih djela za cjelovito čitanje učenik mora biti pozitivno ocijenjen i iz bilješki/zadataka (koji dobiju za rad kod kuće) i iz razumijevanja pročitanog (koje učiteljica provjerava na satu).
* Za zaključnu ocjenu **odličan** iz hrvatskog jezika potrebno je pročitati **sva** književna djela.

**Ispravljanje ocjene nedovoljan iz hrvatskog jezika na kraju školske godine:**

* Svaka se ocjena tijekom cijele školske godine može ispraviti, a negativna se ocjena mora ispraviti do kraja školske godine.
* Učenici koji imaju ocjenu nedovoljan iz triju ili više cjelina, automatski će iz hrvatskog jezika imati zaključenu ocjenu nedovoljan (1). Naime, oni su za vrijeme tih cjelina imali prilike ispravljati jedinice, te prilike nisu iskoristili, a učenike treba navikavati da se treba učiti redovito, da kampanjski rad ne može biti ocijenjen i nije vrijedan jednako kao redoviti i da se ne može na jednog te istog učenika trošiti vrijeme unedogled (pogotovo kad se radi o učenicima koji jednostavno ne žele raditi).

**Domaća zadaća**:

- Domaća zadaća upisuje se u bilješke učenika kada je nenapisana. Ako je učenik „zaboravio“ bilježnicu, zadaća se vrednuje kao nenapisana. Ako je zadaća prepisana i to se dokaže, učenicima koji imaju jednaku zadaću, ista se vrednuje kao nenapisana. Ako je zadaća napisana na satu (na dan kad se pregledava), vrednuje se kao nenapisana. Ako je zadaća „lažirana“, (učenik prijavi da ju je napisao, a nije), vrednuje se kao nenapisana. Ocjena iz domaćih zadaća utječe na zaključnu ocjenu – učenici koji ne pišu redovito zadaće, ne mogu imati ocjenu odličan i vrlo dobar.

**Vrednovanje domaćih zadaća**

* Tri minusa u jednom obrazovnom razdoblju – negativna ocjena

**Odnos prema radu**

* Ako učenik tijekom pisane provjere prepisuje, njegova se pisana provjera vrednuje negativnom ocjenom, ali učenik ne napušta učionicu. Uvažava se jedna isprika za usmeno odgovaranje tijekom školske godine. Pokuša li učenik prepisanu zadaću, djelo za cjelovito čitanje ili bilo koji uradak predstaviti kao svoj, iz istog će dobiti negativnu ocjenu. Sve pisane radove učenik piše čitljivim rukopisom i pisanim slovima. Ako je pisani rad nečitljiv ili napisan tiskanim slovima, vrednuje se negativnom ocjenom. Učenik koji u skupnom radu ne sudjeluje u rješavanju zadataka može biti udaljen iz skupine i dužan je zadatke riješiti samostalno. Djelo za cjelovito čitanje obrađuje se na dvosatu.

**Ostale odredbe**

* **Učiteljica može nenajavljeno usmeno provjeravati sve obrađene nastavne sadržaje**. Pisane provjere/vrednovanje naučenog moraju se najaviti mjesec dana prije pisanja. Ocjena je javna i učitelj je treba učeniku priopćiti u razrednom odjelu uz obrazloženje.
* Mjerila vrednovanja za pisane provjere znanja/vrednovanje naučenog:

0% - 49% = nedovoljan (1)

50% - 60% = dovoljan (2)

61% - 75% = dobar (3)

76% - 89% = vrlo dobar (4)

90% - 100% = odličan (5)